Pussycat Dolls

ביוגרפיה

הלהקה הוקמה בסטודיו לריקוד בחנייה של כריסטינה אפלגייט בלוס אנג'לס. רובין אנטין, שותפתה, רצתה לשנות את אופי הלהקה מבחינת ריקודים והופעה על במה, ולשם כך היא הזמינה מספר חברות שהכירה, אשר הגיעו מתחום הריקוד. אפלגייט הציעה כי ההרכב יופיע במועדון "סאנט סטריפ" שבבעלותו של ג'וני דפ. הופעתן הראשונה, בורלסקה, התקיימה בשנת 1995, נמשכה באופן קבוע מדי יום חמישי. בשנת 2000, הזמרות גוון סטפאני וכריסטינה אגילרה הופיעו יחד עם הלהקה. כריסטינה אף הפכה לחברה שלה לפרק זמן קצר.
בעקבות הצלחת המופע, הלהקה עברה למועדון "רוקסי" הנודע, והופיעה שם פעמיים בשבוע במשך שבעה שבועות, יחד עם אומנים אורחים ובהם: בריטני מרפי, שרליז ת'רון, פאריס הילטון ופמלה אנדרסון. בהמשך השתנתה הלהקה מבחינת הרכבה, והיא השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב"הנרקוד", כאשר ביצעו גרסת כיסוי ללהיט הישן Sway של דין מרטין (שיר מקסיקני במקור). בסוף שנת 2005 יצא הסינגל הראשון, "Don’t Cha", מתוך אלבום הבכורה שלהן, "PCD" (המציין את ראשי התיבות של שם הלהקה).
בשנת 2007 נערכה תחרות בשם "The Search for the Next Doll", (חיפוש אחר חברת להקה חדשה). הזוכה היא אסיה ניטולאנו. למרות זכייתה של ניטולאנו בתחרות, החליטה שלא תצטרף ללהקה לאחר החלטתה לרדוף אחר קריירה כסולנית. אלבומן השני Doll Domination יצא לאור בספטמבר 2008.
בסוף שנת 2009 פרשו זו אחר זו כמה מחברות הלהקה, עד שניקול שרזינגר, הסולנית, נשארה לבדה. רובין אנטין מייסדת הלהקה הודיעה כי את הבנות שפרשו יחליפו בנות אחרות, אך לאחר תקופה ארוכה ומלאה בשמועות, הפוסיקאט דולס מצאו עצמן בהפסקה עד להודעה חדשה.

PCD

אלבומם הבכורה של הפוסיקט דולס מכר יותר מ-7 מיליון עותקים ברחבי העולם בנוסף השתחררו 6 סינגלים מתוך האלבום הבכורה ו-4 מהם הצליחו לכבוש את המצעדים וזכו להצלחה גדולה .
Don't Cha", "Stickwith", "Beep", "Buttons" והשניים שזכו להצלחה פחות גדולה משאר הסינגלים שהשתחררו מין האלבום I Don't Need a Man, Wait a Minute
בעקבות הצלחתם הגדולה יצאו לסיבוב הופעות עולמי הנקרא PCD Tour ועקב הצלחתו הגדולה יצאה גרסה מחודשת של האלבום הנקרא PCD : Tour Edition שבתוכו דיסק נוסף הכולל את הגרסה הלא מצונזרת לסינגל הבכורה שלהם Don't Cha בשיתוף הראפר Busta Rhymes וגרסת רימקס לבלדה Stickwitu שמתארח בגרסת הרימקס הזמר Avant .
בגרסת הקליפ לסינגל הרביעי שלהם "Buttons" משתתף הראפר סנופ דוג אז במהדורה החדשה של האלבום הסינגל מופיע בגרסה המשותפת בין Pussycat Dolls ל- סנופ דוגבנוסף מופיעה במהדורה החדשה ריגטונים להורדה למכשיר הסלולרי ועוד.

Doll Domination

לאחר מכן הפוסיקט דולס החליטו לקחת הפסקה בעקבות ניסיונה של הסולנית הראשית של הלהקה ניקול שרזינגר לנסות לפרוץ לבד מה שלא היה ברור לעולם מכיוון שגם כשהייתה בפוסיקט דולז היא שרה את כל השירים והייתה הכי בולטת בלהקה. ניקול התארחה במספר לא קטן של שירים שחלקם הצליחו וחלקם לא, למשל בסינגל הראשון של הזמר היוצר והמפיק שבעלותו חברת התקליטים Bad Boy פי דידי P.Diddy מתוך אלבומו שהוציא Press Play בשנת 2006 והסינגל הראשון שיצא ממנו בו התארחה ניקול נקרא Come To Me שהגיע למקום התשיעי במצעד בילבורד הוט 100 ובאלבום הבכורה של המפיק והיוצר העל Timbaland מתוך אלבומו Shock Value בסינגל האחרון שהשתחרר הנקרא Scream ששיתף בסינגל הנ"ל את ניקול ויחד איתה את התגלית החדשה שלו שהייתה באותה תקופה Keri Hilson. בנוסף השיר זכה להיות רצועת בונוס באלבום הבכורה של תגליתו Keri Hilson הנקרא In a Perfect World...
בנוסף לניסיונה של ניקול לנסות לפרוץ לבד שיחררה את הסינגל הראשון Whatever U Like בשיתוף הראפר T.I. הסינגל נכשל וניקול החליטה כנראה לנסות פעם שנייה בסינגל Baby Love בשיתוף Will.i.am אומנם סינגל זה נכנס לכמה וכמה מצעדים והגיעה למקומות די מכובדים אך לא נכנס למצעד בילבורד הוט 100 אך זה לא הספיק בשביל שתוכל לשחרר את אלבומה הבכורה שנדחה כל כמה זמן בכמה חודשים. אלבום הבכורה שלה נקרא Her Name Is Nicole שבסוף של דבר לא יצא כמתוכנן.
לאחר ניסיונה הכושל של ניקול לפרוץ לבד חזרה לאולפן הקלטות כדי לעבוד על אלבומם השני של הפוסיקט דולס הנקרא Doll Domination. הסינגל הראשון שהשתחרר מתוך אלבומם השני וזכה להצלחה היה הסינגל When I Grow Up שהגיע למיקומים די מוצלחים בכמה מצעדים, במצעד בילבורד הוט 100 תפס את המיקום התשיעי והמכובד הסינגל השני. השיר Whatcha Think About That בשיתוף הראפרית מיסי אליוט נכשל ופוסיקט דולס לא התעכבו והתקדמו לסינגל הבא I Hate This Part בלדה שקטה ומרגשת שהצליחה לכבוש את צמרות המצעדים ואכן כיפר על הכישלון של הסינגל הקודם. הסינגל הבאה Bottle Pop בשיתוף הראפר סנופ דוג שבגרסת הקליפ אינו מופיע. הסינגל נכשל גם הוא והפוסיקט דולס התקדמו הלאה. לאחר פירוק הלהקה יצאה ניקול שרזינגר לדרכה העצמאית ופתחה בקריירת סולו.